Šventybrasčio kraštovaizdžio draustinis

Šventybrasčio kraštovaizdžio-istorinis draustinis – savivaldybės kraštovaizdžio draustinis vidurio Lietuvoje, Kėdainių rajono šiaurėje, Vilainių seniūnijoje, abipus Nevėžio prie Šventybrasčio gyvenvietės. Šiaurinė dalis prieina Surviliškio prieigas, pietinė – per 1 km nesiekia Sirutiškio.Saugomų teritorijų valstybės kadastras. Šventybrasčio kraštovaizdžio draustinis stvk.lt/map

Draustinis įkurtas 1992 m. Draustinis užima 774 ha plotą ir yra didžiausias rajone. Jame saugomi istorinė vietovė – buvusi pagoniška šventvietė su Šventybrasčio ąžuolais, sukilėlių kapai, nepriklausomybės paminklas. Priešingame krante, Surviliškio pusėje, auga saugomas Sūriškių ąžuolas. Taip pat svarbūs gamtos objektai – pušynėlis, Brastos upelis, Nevėžio slėnio pievos, Kelmynės pelkė. Draustinyje randami Lietuvos Raudonosios knygos augalai – tamsialapis skiautalūpis, mažoji gegužraibė, paprastasis kardelis.

Draustinis pasiekiamas keliais  (dešiniuoju krantu) arba  (kairiuoju krantu). 

 Šaltiniai 

 Nuorodos 
 Kėdainių miškų urėdija
 Kauno apskrities bendrasis planas

Kategorija:Kėdainių rajono saugomos teritorijos
Kategorija:Lietuvos kraštovaizdžio draustiniai